Document ID: /fineweb-2-swissfilter-quality_10-filterrobots/filtered/02038.jsonl.gz/3648

Avant la davosa runda da campiunadi sa chatta l’USSI sin il 11avel plaz da la tabella ed uschia sin in plaz da relegaziun. Per terminar la stagiun 2020/2021, ina stagiun sut l’ensaina da corona, ston ils Sursilvans gudagnar il davos gieu a chasa encunter Montlingen e sperar che St. Margrethen u Rheineck na gudognan betg lur partidas.
La culpa che l’US Schluein Glion è vegnì en questa situaziun è stada la terrada da la davosa fin d’emna ordaifer encunter Rheineck (2:3), in concurrent direct per quest davos plaz en la segunda liga.
Il gieu tranter Schluein Glion e Montlingen, il 5avel da la tabella, è la sonda, ils 26 da zercladur il suentermezdi a las 16:00 uras en l’Arena Crap Gries a Schluein.